Päiväkirurginen nukutushammashoitopotilas

|  |  |
| --- | --- |
| Kuvaus: | Kutsu nukutushammashoitoon |

**Peseytyminen ja hygienia**

* käykää suihkussa illalla tai viimeistään aamulla
* huolehtikaa, että silmäluomenne ja ripsenne ovat puhtaat
* poistakaa kynsilakat
* poistakaa lävistykset ja korut

**Vaatetus**

Pukeutukaa puhtaisiin ja helposti puettaviin ja väljiin (lyhythihainen T-paita ja collegehousut) vaatteisiin.

**Syöminen ja juominen**

Olkaa syömättä ja juomatta kuusi (6) tuntia ennen sairaalaan tuloaikaa. Myös purukumin ja pastillien syönti on kiellettyä.

**Toimenpidepäivän lääkkeet ja tuloaika**

Suu-ja leukasairauksien poliklinikan sairaanhoitaja soittaa edellisenä arkipäivänä klo 15 mennessä ja ilmoittaa mitkä lääkkeet voitte ottaa kotona pienen (alle 0.5 dl) vesimäärän kanssa ja ilmoittaa toimenpiteeseen tuloajan.

**Tupakka ja päihteet**

* tupakointi on täysin kielletty toimenpidettä edeltävän päivä illasta klo 20 alkaen
* alkoholin nauttiminen vuorokauden (24 h) sisällä ennen leikkausta on kielletty

**Autoilu**

Autolla ajaminen on kielletty vuorokausi (24 h) leikkauksen jälkeen.

**Sairaalassa**

Suu-ja leukasairauksien poliklinikalle saavuttuanne hoitaja ottaa teidät vastaan ja hoitava hammaslääkäri keskustelee kanssanne. Nukutuslääkärin tapaatte tarvittaessa.

Ennen toimenpidettä annetaan tarvittaessa rauhoittava esilääke.

**Seuranta toimenpiteen jälkeen**

Toimenpiteen jälkeen potilasta tarkkaillaan heräämössä, kunnes nukutusaineiden

vaikutus on riittävästi ohi. Herättyä saatte alkaa vähitellen juoda. Kipulääkkeistä huolehditaan säännöllisesti anestesialääkärin ohjeen mukaan. Liikkuminen aloitetaan valvottuna nukutusaineiden haihduttua.

**Kotiutus**

Heräämössä hoitava hammaslääkäri keskustelee kanssanne ennen kotiutumista.

Saatte häneltä ja hoitajalta ohjeita kotona selviytymisestä.

Kotiutus tapahtuu taksilla tai henkilöautolla saattajan kanssa, koska nukutuspäivänä

ajoneuvolla ajo on kielletty. Kotona potilaan on oltava levossa loppupäivän. Kotona on oltava yön yli aikuista seuraa.

**Mikäli kotona ilmenee ongelmia toimenpiteen jälkeen, ottakaa yhteys**

**suu- ja leukasairauksien poliklinikan sairaanhoitajaan arkisin klo 7.30 – 15.30**

**puh. 044 717 2859. Arkisin klo 15.30 jälkeen ja viikonloppuisin päivystysapu**

**puh. 116 117.**